b'\n_START_ARTICLE_\n\xc3\x98konomisk region\n_START_PARAGRAPH_\n\xc3\x98konomisk region er en geografisk inndeling av Norge p\xc3\xa5 et niv\xc3\xa5 mellom fylke og kommune. Inndelingen er foretatt av Statistisk sentralbyr\xc3\xa5, og deler Norge inn i 90 \xc3\xb8konomiske regioner._NEWLINE_Inndelingen har tatt utgangspunkt i SSBs tidligere inndeling i handelsomr\xc3\xa5der og prognoseregioner._NEWLINE_Inndelingen tilsvarer niv\xc3\xa5et REGIN 4 i SSBs regionale inndeling REGIN. REGIN 1 best\xc3\xa5r av hele landet, REGIN 2 av landsdelene, REGIN 3 av fylkene og REGIN 5 av kommunene. Det tilsvarer ogs\xc3\xa5 det regionale niv\xc3\xa5 som EU har definert som sin NUTS 4-inndeling (Nomenclature des Unit\xc3\xa9s Territoriales Statistiques). En konsekvens av dette, er at regionene ikke kan krysse fylkesgrensene.'